Na temelju članka 20. stavak 1. i članka 42. stavak 1., Zakona o lokalnim porezima („Narodne novine“, broj: 115/16, 101/17, 114/22 i 114/23) i članka 31. Statuta Općine Povljana („Službeni glasnik Zadarske županije“, broj: 13/21 i 11/23), Općinsko vijeće Općine Povljana na svojoj 18. sjednici održanoj dana 14. prosinca 2023. godine donijelo je

**ODLUKU O IZMJENI ODLUKE O POREZIMA OPĆINE POVLJANA**

**Članak 1.**

U Odluci o porezima Općine Povljana („Službeni glasnik Zadarske županije“, broj 32/20), u članku 4., stavak 1. se mijenja i glasi:

„Porez na kuće za odmor plaća se u iznosu od 4 (četiri) eura po jednom četvornom metru korisne površine kuće za odmor na cijelom području Općine.“

**Članak 2.**

U  Odluci o porezima Općine Povljana („Službeni glasnik Zadarske županije“, broj 32/20), u članku 6., stavak 2. se mijenja i glasi:

„Porez iz stavka 1. ovog članka plaća se:

|  |  |  |  |
| --- | --- | --- | --- |
| Redni broj | Namjena | Iznos (euro/m²) | Način plaćanja (dnevno/mjesečno/godišnje) |
| 1. | za uskladištenje materijala i robe ispred zgrade | 0,53 | dnevno |
| 1.1 | za uskladištenje materijala i robe na ostalim slobodnim površinama | 0,27 | dnevno |
| 2. | za izgradnju i popravak zgrada u dogovorenom roku | 0,11 | dnevno |
| 2.2. | za izgradnju i popravak zgrada izvan dogovorenog roka | 0,53 | dnevno |
| 3. | za zabavne putujuće radnje, ostale sezonske, te druge prigodne radnje, lutrija | 0,13 | dnevno |
| 4. | za prodaju na tržnicama te za pečenje, odnosno prodaju kestenja, kikirikija, sladoleda i slastica | 1,10 | dnevno |
| 5. | za prodaju tiska, duhanskih i drugih sličnih proizvoda u kioscima | 0,80 | dnevno |
| 6. | za organizirana parkirališta plaća koncesionar | 0,11 | mjesečno |
| 7. | za držanje vitrina radi izlaganja robe izvan poslovne zgrade | 10,62 | godišnje |
| 8. | natpisi, smjerokazi za tvrtke i radnje i sl. paušalno, bez obzira na površinu | 13,27 | godišnje |
| 9. | prodaja prigodom manifestacija, po prodajnom mjestu – štandu | 13,27 | dnevno |
| 10. | za druge namjene | 1,10 | mjesečno |

“

**Članak 3.**

Sve ostale odredbe Odluke o porezima Općine Povljana („Službeni glasnik Zadarske županije“, broj 32/20), ostaju nepromijenjene.

**Članak 4.**

Ova Odluka o izmjeni i dopuni Odluke o porezima Općine Povljana stupa na snagu osmog dana od dana objave u „Službenom glasniku Zadarske županije“, a primjenjuje se od 1. siječnja 2024. godine.

KLASA:410-04/23-01/4

URBROJ:2198-25-01-1-23-1

Povljana, 14. prosinca 2023. godine

OPĆINSKO VIJEĆE OPĆINE POVLJANA

Predsjednik Općinskog vijeća:

Nikola Škoda